Sura 75.
S  u  r  a     LXXV

Kur'an časni(Tomislav Dretar)
Religija

U  s  k  r  s  n  u  ć  e

U ime Allaha:
Onog koji čini milosrđe,
Milosrdnog.

1	Ne!…
	Prisežem Danom Oživljavanja!

2	Ne!…
	Prisežem onim koji ne prestaje kuditi!

3	Misli li čovjek
	da mi ne ćemo prikupiti njegove kosti?

4	Da!…
	Mi imamo moć
	ponovo staviti na mjesto njegove zglavke.

5	Ali pred tim
	čovjek želi ostati rasvratnik.
6	On pita:
	« Kad će dakle doći Dan Oživljavanja? »

7	Kad vid bude zasjenjen,
8	kad mjesec bude nestao,
9	kad se sunce i mjesec spoje.

10	Tog Dana, čovjek će reći:
	« Kamo bježati? »
11	Ali ne!
	Ne postoji nikakvo sklonište!

12	Tog Dana,
	povratak će se obaviti prema tvom Gospodaru;
13	tog Dana,
	čovjek će biti obaviješten o svemu što bude činio.

14	Čovjek će tada jasno vidjeti
	ono što se odnosi na njega,
15	čak i ako ima za što ispričavati se.

16	Ne zaplići svoj jezik kad čitaš Kur’an
	kao da bi htio ubrzati otkrovenje.

17	Nama pripada prikupiti ga i čitati.
18	Slijedi njegovo govorenje, kad ga mi izgovaramo;
19	to je ono što nama pripada, zatim,
	da ga damo rasumjeti.

20	Sasvim suprotno!
	Vi volite ono što brzo prolazi
21	i zanemarujete posljednji život.

22	Tog Dana,
	biće lica koja blistaju
23	koji okreću svoje poglede prema svom Gospodaru.

24	Tog Dana,
	biće lica pomračenih
25	koja će misliti kako ih očekuje strašna kazna.

26	Ali ne!
	Kad se duša uspne do ključnih kostiju,
27	pita se:
	« Ko  je čarobnjak? »

28	Kad jedan čovjek pomisli da se približio rastanak
29	kad se noga zgrči uz nogu,
30	tog Dana,
	smjer je prema tvom Gospodaru.

31	On nije vjerovao;
	on nije molio;
32	posve suprotno,
	on je govorio da je to laž;
	on se okrenuo,
33	potom on je ponovo pošao prema svojima
	hodeći ponosno.

34	Nesretan ti! Nesretan!…
35	I opet:
	Nesretan ti! Nesretan!…

36	Misli li čovje da će ga se ostaviti slobodnog?
37	Nije li on bio jedna prosuta kap sjemena,
38	potom ugrušak krvi?
Allah ga je stvorio i oblikovao skladno,
39	potom, od njega, stvorio je jedan par:
	muško i žensko.

40	Onaj koji je to učinio
	nema li moć
	vratiti život mrtvima?